Diploma | Budapest University of Technology and Economics	Budapesti műszaki és gazdaságtudományi egyetem Építőmérnöki Kar - építőmérnök képzés 1782 óta
Diploma témaajánlatok
Tanszékünk jelenleg az alábbi diplomatémákat kínálja a diplomatervező Hallgatók számára. A felsoroltakon kívül természetesen saját témákat is szívesen befogadunk.
A Balaton vízminősége és terhelés-trofitás kapcsolatok elemzése
Célkitűzés: Értékelendő a tápanyagterhelés és a vízminőség alakulása az ezredfordulót követő időszakban, viozsgálandók a változások okai, a szennyvizes beruházások és a Kis-balaton védőrendszer hatásai.
Hazai kommunális szennyvíztisztító telepek állapotfelmérése
Célkitűzés: A munka célja egy országos elemzés a Magyarországon működő kommunális szennyvíztisztító telepek működéséről, a rendelkezésre álló szennyvíz adatbázis kiértékelésével. Vizsgálandó a telepek terhelése és tisztítási hatásfoka és ezek jellemzése a telepek mérete, életkora, technológiája, stb. szerint.
Célkitűzés: Vízminőségi állapotértékelés, terhelések felmérése (saját mérések és a tanszék által rendelkezésre álló országos adatgyűjtésekből történő leválogatással). Vízminőség javító intézkedések koncepció/tanulmányterv szintű kidolgozása.
Témavezető: Dr. Clement Adrienne, Musa Ildikó
Csapadékmérés mobil telefon hálózat segítségével
Célkitűzés: Kellő pontosságú és sűrűségű csapadék adatsorok előállítása meglévő infrastruktúra felhasználásával.
Témavezető: Dr. Knolmár Marcell
Hordalékszállítás modellezése csapadék csatornában
Célkitűzés: Keletkező hordalék helyének és mennyiségének becslése városi hálózatban.
Hidrodinamikai modell kalibrálása szintadatokkal
Célkitűzés: A különböző hidraulikai jellemzőket használó kalibrálási módszerek összehasonlítása, egyszerűbb és olcsóbb módszerek alkalmazási lehetősége.
Székesfehérvár - ivóvíz rekonstrukció
Célkitűzés: Egy, az Önkormányzat által kijelölt terület ivóvíz hálózatának felülvizsgálata, értékelése, rekonstrukcós javaslat kidolgozása.
Témavezető: Dr. Fülöp Roland
Székesfehérvár - szennyvíz rekonstrukció
Célkitűzés: Egy, az Önkormányzat által kijelölt terület szennyvíz hálózatának felülvizsgálata, értékelése, rekonstrukcós javaslat kidolgozása.
Székesfehérvár - csapadékvíz rekonstrukció
Célkitűzés: Egy, az Önkormányzat által kijelölt terület csapadékvízhálózatának felülvizsgálata, értékelése, rekonstrukcós javaslat kidolgozása.
Közúti csapadékvizek szikkasztásos tisztítási módszereinek összehasonlító értékelése
Célkitűzés: A közutak felszínéről lefolyó csapadékvizek elszikkasztására számos különböző megoldás áll a tervezőmérnökök rendelkezésére. Hallgató feladata, hogy a nemzetközi szakirodalomban közölt tapasztalatok alapján értékelje és hasonlítsa össze a rendelkezésre álló módszereket, környezeti és gazdasági szempontok figyelembe vételével.
Témavezető: Dr. Budai Péter
Diploma archívum